Diari Oficial de la Generalitat Valenciana


Sumari del DOGV 8415, del 02-11-2018 (2018/10220)

RESOLUCIÓ de 30 d'octubre de 2018, de la directora general d'Indústria i Energia, per la qual es resol la concessió addicional d'ajudes a l'empara de la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual es publica la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8415

Data del DOGV
:   02-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10606


Data del document
:   30-10-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 30 d'octubre de 2018, de la directora general d'Indústria i Energia, per la qual es resol la concessió addicional d'ajudes a l'empara de la Resolució de 27 de desembre de 2017, del conseller d'Economia Sostenible, Sectors Productius, Comerç i Treball, per la qual es publica la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana. [2018/10494]  
  
  
  
Atesa la Resolució de 27 de desembre de 2017 (DOGV 29.12.2017), del conseller d'Economia Sostenible, Sectors Productius, Comerç i Treball, per la qual es publica la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.  
  
Tenint en compte la Resolució provisional de la directora general d'Indústria i Energia de 28 de maig de 2018 (DOGV 8307, 31.05.2018), de sol·licituds inadmeses de les ajudes convocades per la Resolució de 27 de desembre, així com la resolució provisional de la directora general d'Indústria i Energia de 22 de juny de 2018 (DOGV 8326, 27.06.2018) de sol·licituds considerades desistides, així com les al·legacions presentades pels interessats.  
Tenint en compte la Resolució de 27 de juliol de 2018, de la Conselleria d'Economia Sostenible, Sectors Productius, Comerç i Treball, per la qual s'incrementa i es redistribueix per sectors la dotació de la convocatòria de 27 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, d'ajudes per a millorar la competitivitat i sostenibilitat de les pimes industrials dels sectors del calçat, ceràmic, metall-mecànic, tèxtil, joguet, marbre, fusta-moble i il·luminació, químic, automoció i plàstic de la Comunitat Valenciana, dins de la primera fase d'implantació del Pla estratègic de la indústria valenciana.  
Tenint en compte que el punt dotze de la convocatòria estableix que la comissió tècnica instructora podria formular una llista de reserva prioritzada, per al cas que valorara positivament sol·licituds admeses però que inicialment no pogueren ser ateses per falta de disponibilitat pressupostària, i que preveu expressament que es podria dictar una resolució de concessió addicional, seguint l'ordre de reserva establit, sense superar en tot cas les noves disponibilitats pressupostàries i sense necessitat d'obrir un nou període de presentació de sol·licituds, si com a conseqüència de possibles renúncies a les subvencions concedides o d'altres circumstàncies es produïra l'alliberament o l'increment de les disponibilitats pressupostàries.  
Vista la proposta de resolució addicional motivada, formulada per la comissió tècnica instructora.  
Considerant que aquesta convocatòria queda sotmesa, a més, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s'aprova el seu reglament sobre el procediment per a la concessió de subvencions.  
Considerant que les ajudes que es concedeixen a través de la present resolució tenen la consideració d'ajudes de minimis regulades en el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352/1 de 24 de desembre), de manera que, en tot cas, l'import de les esmentades ajudes no podrà fer que l'import total de les ajudes de minimis que reba la mateixa empresa durant un període de tres exercicis fiscals siga superior al límit de 200.000 euros.  
  
En aplicació del que es disposa en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, en el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i la delegació de competències establida en l'article 12 de l'Ordre de 22/2016, on es delega en la persona titular de la Direcció General d'Indústria i Energia la competència per a resoldre la concessió o denegació de les ajudes a què es refereix aquesta convocatòria, resolc:  
  
  
Primer  
Concedir les subvencions, amb càrrec a la línia de subvenció S0360 del capítol VII, del programa 722.20, Política industrial, del pressupost de la Generalitat per a 2018, a les empreses sol·licitants que es detallen en l'annex I d'aquesta resolució, per les quanties d'ajuda, per a les actuacions especificades en les seues memòries, i conformement amb les despeses que cal justificar que es detallen, i amb les condicions que s'estableixen en la present resolució de concessió, en la convocatòria respectiva i en les bases reguladores d'aquestes.  
  
Segon  
Les empreses beneficiàries d'aquestes ajudes han de complir totes les obligacions establides en la Llei 38/2003, general de subvencions, així com en l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes en matèria d'industrialització.  
La inversió subvencionada ha de mantindre's en la Comunitat Valenciana almenys durant tres anys, comptats a partir de la conclusió del termini de justificació. Això no ha d'impedir la substitució d'equips que hagen quedat obsolets o s'hagen avariat dins d'aquest període, sempre que l'activitat econòmica es mantinga en la zona de què es tracte durant el període mínim establit.  
En qualsevol moment de la vigència de l'expedient, les empreses sol·licitants han d'actualitzar la documentació presentada que haja patit cap modificació. Especialment han de comunicar els canvis en la representació, raó social o adreça de correu electrònic de l'empresa així com es produïsquen. Es consideraran correctament practicades les notificacions anteriors a la data de comunicació d'aquestes variacions a l'Administració, que s'hagen dirigit a la persona representant o a l'adreça de correu electrònic que figure inicialment en l'expedient.  
  
L'empresa beneficiària ha de realitzar el projecte objecte de subvenció en la forma descrita en la sol·licitud i en la memòria corresponent, de manera que es complisca la finalitat de l'ajuda, tot respectant els costos indicats en la sol·licitud i pels imports que s'hi especifiquen. Si durant l'execució del projecte es produeixen circumstàncies excepcionals que modifiquen el seu desenvolupament previst, l'empresa beneficiària ha d'actuar de la següent manera, d'acord amb la tipologia de la modificació:  
a) Modificacions en el projecte que no alteren aspectes essencials d'aquest: s'han de comunicar electrònicament a la direcció general d'Indústria i Energia i motivar adequadament l'absència d'impacte rellevant en el projecte d'inversió.  
b) Modificacions en el projecte que alteren aspectes essencials: s'ha de sol·licitar electrònicament l'autorització prèvia i expressa de la Direcció General d'Indústria i Energia, que només ha d'actuar si conclou que la valoració del projecte modificat no és inferior a l'efectuada per la comissió tècnica instructora.  
Les sol·licituds d'autorització de la modificació en cap cas comporten increment de l'import de l'ajuda concedida. No s'ha d'admetre cap modificació de l'actuació subvencionada que comprometa la finalitat per a la qual es va concedir l'ajuda o quan, com a resultat d'aquesta modificació, la valoració del projecte haja resultat inferior. En cap cas s'ha d'admetre cap modificació el resultat de la qual reduïsca més del 50 % l'import del pressupost aprovat del projecte inicial.  
  
4. L'empresa sol·licitant ha de comunicar igualment l'obtenció concurrent d'altres subvencions o ajudes atorgades per altres administracions o ens públics, i això pot donar lloc a la modificació de la resolució de concessió o, si escau, a la pèrdua del dret al cobrament total o parcial de la subvenció.  
  
Tercer  
Només es consideren despeses subvencionables les que satisfan el que s'estableix en l'article 31 de la Llei 38/2003, de 17 de novembre, general de subvencions, que hagen sigut efectivament pagades entre l'1 de gener de 2018 i l'acabament del període de justificació, i que s'enquadren en alguna de les categories:  
a) Adquisició de maquinària, aparells i equips directament vinculats a la producció, exclosos els elements de transport exterior. Es consideren també subvencionables els costos de trasllat, instal·lació o adaptació que s'acredite que corresponen exclusivament als béns d'equip adquirits. En el cas d'arrendament financer, només són subvencionables les quotes pagades entre l'1 de gener de 2018 i la data de justificació, sempre que s'acredite amb la documentació presentada que s'ha adquirit la propietat del bé abans de la data de justificació, o bé es presenta amb la sol·licitud un contracte que incloga expressament l'obligació d'adquirir l'actiu al final del contracte d'arrendament.  
  
b) Despeses de l'auditoria per a l'elaboració de l'informe de revisió del compte justificatiu de la subvenció, per empresa auditora externa inscrita en el Registre Oficial d'Auditors de Comptes, fins a un import màxim subvencionable de 600 euros, IVA exclòs, per sol·licitud.  
Són regles aplicables als conceptes de despesa subvencionable, les següents:  
a) Els costos associats als projectes subvencionats no poden rebre simultàniament ajudes públiques d'altres convocatòries procedents d'aquesta o una altra administració.  
b) Només poden considerar-se subvencionables aquelles despeses que, de manera indubtable, responguen a la naturalesa de la inversió a subvencionar i resulten estrictament necessàries, basant-se en la descripció de les actuacions aportada en la memòria de sol·licitud. Els costos han de tindre en la justificació un nivell de desglossament suficient per a valorar la seua adequació a l'activitat a la qual s'associen. Els conceptes amb un desglossament deficient, poden ser considerats com no subvencionables.  
c) No s'han d'acceptar operacions amb persones o empreses vinculades a l'empresa beneficiària, és a dir, aquelles en les quals concórrega alguna de les circumstàncies especificades en el punt 2 de l'article 68 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol.  
d) Els costos de la compra de maquinària o equips de segona mà només es poden subvencionar si compleixen, a més, els següents requisits:  
I. Que en realitzar el sumatori de tots els finançaments públics que haja rebut el bé des de la primera compra no supere el valor de mercat d'aquest bé. Per a això, serà imprescindible presentar a l'empresa auditora juntament amb la justificació, i constar reflectida en l'informe d'auditoria, una declaració signada de l'empresa venedora sobre l'origen dels béns i sobre si han sigut objecte de finançament públic nacional o comunitària.  
II. Que es garantisca que el preu no és superior al valor de mercat en la data d'adquisició i que és inferior al cost de béns nous similars. Per a això, serà imprescindible presentar a l'empresa auditora juntament amb la justificació, i constar reflectit en l'informe d'auditoria, un certificat d'una empresa taxadora independent que ho certifique.  
  
Si no es pot acreditar el que s'estableix en els punts anteriors, els costos de compra de segona mà no es consideraran subvencionables.  
e) S'admeten com a costos subvencionables efectivament pagats entre l'1 de gener de 2018 i la finalització del període de justificació, els pagaments a compte, com a reserva o per a realitzar la comanda de la maquinària, realitzats en 2017, sempre que el lliurament es realitze dins de l'exercici 2018.  
  
Quart  
Les empreses beneficiàries poden presentar la documentació justificativa de les actuacions subvencionades fins al 15 de novembre de 2018, i han de presentar-la obligatòriament de forma telemàtica, utilitzant el procediment que està disponible en el Catàleg de serveis públics interactius de la Generalitat a través de https://sede.gva.es, apartat «Serveis en línia». Només serà admesa la documentació signada electrònicament, utilitzant per a això certificat de persona jurídica de l'empresa, o el seu cas un certificat electrònic de representació de persona jurídica, emés per qualsevol de les entitats admeses pel portal electrònic de la Generalitat. També podrà presentar-se la justificació i signar-se la documentació, amb certificat digital de la persona representant de l'empresa que conste en el Registre de Representants de la Generalitat.  
  
La documentació justificativa que ha de presentar-se, de conformitat amb el que es disposa en l'article 14 de l'Ordre 22/2016, de 27 octubre, és la següent:  
a) Informe de l'empresa auditora de comptes inscrita com a exercent en el Registre Oficial d'Auditors de Comptes dependent de l'Institut de Comptabilitat i Auditoria de Comptes, amb el contingut establit en l'article 14, punts 5, 6 i 7, de l'Ordre 22/2016, de 27 d'octubre, signat electrònicament. L'empresa auditora, a més ha de revisar que, en cas que els pressupostos o factures siguen posteriors a la data de sol·licitud de les ajudes, l'empresa subvencionada li ha justificat l'aportació de tres factures, o d'una justificant la seua excepcionalitat. També ha de justificar-se a l'empresa auditora en el cas que la despesa s'haja realitzat amb anterioritat a la sol·licitud d'ajudes. Tot això ha de quedar reflectit explícitament en l'informe d'auditoria.  
b) Compte justificatiu conformement amb el model normalitzat, signat per l'empresa beneficiària i avalada per l'informe d'auditoria signat.  
  
c) Memòria tecnicoeconòmica i resum de dades bàsiques de les actuacions, segons model normalitzat.  
d) En cas d'haver denegat expressament l'autorització a l'òrgan convocant perquè obtinga de forma directa, a través de certificats electrònics, l'acreditació del compliment d'obligacions tributàries i davant la Seguretat Social, ha d'aportar les certificacions indicades en l'apartat dos del punt nové de la convocatòria.  
La justificació a l'empresa auditora dels costos subvencionables s'ha de fer mitjançant la presentació de les factures o documents comptables de valor probatori equivalent amb validesa en el tràfic jurídic mercantil o amb eficàcia administrativa i l'acreditació del seu pagament. L'acreditació del pagament a l'empresa auditora es realitzarà amb la documentació següent:  
a) Transferència bancària: còpia del resguard de la transferència en el qual figure el número de factura o, en defecte d'això, el concepte abonat i còpia del càrrec en compte corresponent.  
b) Xecs i pagarés: còpia del xec o pagaré signat i còpia de l'extracte bancari del càrrec en compte corresponent. No s'admeten xecs al portador.  
c) Efectes mercantils garantits: còpia compulsada del document i l'acreditació del pagament de l'efecte per l'empresa que ho haguera realitzat.  
d) No s'admetran pagaments en metàl·lic ni pagaments per finestreta d'empreses de crèdit.  
La direcció general competent en matèria d'indústria podrà requerir la informació addicional que estime necessària per a acreditar el compliment de les condicions imposades en la concessió de la subvenció.  
  
  
Cinqué  
És procedent la minoració de les ajudes, amb pèrdua parcial o total del dret al cobrament de la subvenció, o si escau, el reintegrament de les ajudes concedides, amb reembossament de les quantitats ja percebudes i l'exigència dels interessos de demora des del moment del pagament, en els supòsits que les empreses beneficiàries incomplisquen les obligacions i requisits que s'estableixen en la present resolució, en la convocatòria o en les bases reguladores, especialment en els supòsits següents:  
a) Incompliment de les finalitats per a les quals es va concedir la subvenció.  
b) Incompliment de la realització del projecte aprovat o de les despeses subvencionables.  
c) Nul·la o insuficient justificació de la subvenció.  
d) Concessió amb posterioritat a la presentació de la sol·licitud d'altres ajudes públiques per als mateixos costos subvencionables.  
e) En els casos en què concórrega alguna de les causes de reintegrament que estableix l'article 37 de la Llei general de subvencions.  
  
Quan el compliment per l'empresa beneficiària s'aproxime significativament al compliment total i s'acredite per aquesta una actuació inequívocament tendent a la satisfacció dels seus compromisos i de les condicions de l'atorgament, la minoració o si escau el reintegrament es calcularà proporcionalment a la part del projecte que no compleix les finalitats, que no s'ha executat o que no s'ha justificat.  
A l'efecte del que es disposa anteriorment, es considerarà en tot cas que s'ha produït un incompliment total, que comporta la revocació de la subvenció i si escau el reintegrament total de l'ajuda pagada, més els interessos de demora des del pagament de la subvenció, en els següents casos:  
a) Modificació no autoritzada d'alguna de les característiques essencials del projecte aprovat.  
b) Execució o justificació inferior al 50 % de l'import del projecte aprovat inicial, o del 90 % del projecte modificat després d'autorització.  
  
c) Alteració substancial de les finalitats per als quals es va concedir la subvenció.  
En el cas que l'import justificat fóra inferior a la inversió aprovada, la subvenció concedida es minorarà proporcionalment en la quantia corresponent. En tot cas, en el cas que l'import d'inversió justificat no aconseguira el pressupost mínim subvencionable establit en la convocatòria (25.000 ?, IVA exclòs), s'acordarà una revocació total del dret a cobrament de la subvenció.  
  
Sisé  
Conformement amb el que s'estableix en el article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, qualsevol persona jurídica privada que perceba, durant el període d'un any, ajudes de l'administració autonòmica per import superior a 10.000 euros, ha de donar l'adequada publicitat a aquesta, indicant almenys l'empresa pública concedent, l'import rebut i la inversió o actuació subvencionada. La difusió d'aquesta informació s'ha de fer preferentment a través de les corresponents pàgines web.  
  
Contra la present resolució, que posa fi a la via administrativa, pot interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, el recurs de reposició davant del mateix òrgan que l'ha dictada, en el termini d'un mes a comptar des de l'endemà de la seua publicació. Igualment, pot interposar-se directament el recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es disposa en l'article 46 de la Llei 29/1999, de 13 de juliol, reguladora de la jurisdicció contenciosa administrativa.  
  
València, 30 d'octubre de 2018.- La directora general d'Indústria i Energia: Maria Empar Martínez Bonafé.